**Oppdateringer fra Grethe Tangen Olsen i Israel;**

**07.04.20,**

Araberne tar pause i "Boikott av Israel".

En av grunderne og nå leder av BDS, (Boikott av Israel), araberen Omar Barghouti gir beskjed om at medisiner som vaksine mot sykdommer (korona, kreft) ikke skal være med i boikotten av Israel. Han regner med at Israel blir først ute med en vaksine, og vil gjerne benytte seg av det.

Imens klager både PLO i Ramalla og Hamas i Gaza på Israel. Selveste president Mahmoud Abbas mener at Israel går inn for bakteriologisk krigføring mot dem, og mener at israelske soldater spytter på bilene deres når de kjører forbi. Dette ble sågar også tatt opp i Knesset, av den arabiske representanten Ahmed Tibi.

Israels ambassadør til FN, Danon mener at nå får det være nok. Her kjemper israelere med å lære palestina-araberne hvordan de skal beskytte seg mot virus, samtidig som de får utrolig store forsendelser av utstyr.

Fra Israel: I starten av korona ble hjelpen til Ramalla og Gaza lagt under forsvarsdepartementet. Bare til Gaza ble i uken mellom 15. og 21. mars 2.547 trailere med varer, 116 tankbiler med bensin, 206 tonn med medisinsk supplement, 393 tonn jordbruksprodukter, 11.457 tonn matvarer foruten jordbruksprodukter og 48.667 tonn bygningsmateriell  kjørt over grensen til Gaza.

Samtidig sendte Hamas flere raketter over Sderot helgen i den uken. Jeg opplevde selv den store flytrafikken over Ashalim, og forsto at noe skjedde. Israel ødela tre underjordiske tunneller i Gaza etterpå.

På tross av dette klager verdenssamfunnet over "Israels stengte grense mot Gaza". Egypt har også grense til Gaza, og har stengt den med sementvegg dypt nedover for lenge siden. Ingen anklage.

I 2017 la President Abbas sanksjoner på folket i Gaza, som gjorde at de har lite å rutte med, men han har ikke ville løfte på disse sanksjonene under denne korona-tiden.

**04.04.20,** fra Grethe Tangen Olsen

Det israelske firmaet BATM har funnet opp en måte å teste korona-viruset på som gir resultat på 50 minutter. Firmaet vil sende diagnoseprøver til hele verden.

Stor oppfinnelse.

I kjølvannet av jobbingen med å finne vaksine mot korona, har et Jerusalem-firma utviklet et stoff som kan forebygge type 2 diabetes, ved å gjenopprette kroppens insulin-sensitivitet.

Ny oppfinnelse i Israel:

Israelske forskere har funnet et stoff som kan dryppes i øynene for å kunne ha normalt syn når en blir eldre,istedenfor briller, linser eller operasjon.

Nyhet:

USA bruker for første gang en israelsk-laget drone som leverer mat til hjemmene til folk. Dronen styres nær hovedinngangen, og folk må ut og løse pakken av. Dette skjer i staten Nord-Carolina.

Kilde: worldisraelnews.

**31.03.20,** fra Grethe Tangen Olsen

Helseministeren i Israel uttaler seg:  
Helseministeren i Israel, Lizsman er leder for det ultraortodokse partiet i Knesset, og fikk posten som helseminister hos Netanyahu da han støttet koalisjonen i Regjeringen. Han ble nylig intervjuet av media om virus-restriksjonene ville vare til etter påske. Han svarte:  
"Må Gud forby! Vi ber og håper at Messias vil komme før påske, siden det nå er tid for vår forløsning. Jeg er sikker på at Messias vil komme under påsken og frelse oss på samme måte som Gud berget oss under Exodus (fra Egypt), og vi ble fri". Interessant fra en helseminister.

I Israel er det de ultra-ortodokse som har de store antall positive tester. Området Mea Shearim (ortodoks) i Jerusalem er så og si lukket. Politiet måtte gripe inn, da folk der tok lite hensyn til  
bestemmelsene fra Regjeringen. Alle synagoger er nå lukket, og enkelte ortodokse menn er plassert på hotell, da de hadde problemer med å holde seg hjemme i eget hus. Til sammenligning kan nevnes at den person i nabolandet Jordan, som går hjemmefra, får en fengselsbot på ett år. Han får ikke hotellopphold.   
Israel hjelper mange land, også Gasa, som ville styre seg selv. Israel hjelper med å sette opp et nytt sykehus i Gasa by, sender store mengder virus-prøver og hjelper dem med administrering.

I helga opplevde jeg mye flyaktivitet over Ashalim, noe som skjer når Israel har et oppgjør med Gasa. Og - ganske riktig, media forteller at raketter kom over Sderot fredags kvelden fra Gasa. Slik en takk får Israel for hjelpen.

Egypt og Jordan er to viktige land for Israel. Men begge land har problemer med å fortelle sannheten om virus-aktiviteten. Egypt offisielt sier de har 269 positive tester, mens de reelle tall er over 20.000 i henhold til solide kilder. Israel er redd for folkeoppstand i landene langs grensen. Palestina-araberne gjør det klart at andre araber-land ikke hjelper. Derfor er det betimelig å spørre om hvordan Midt-Østen vil se ut etter korona**.**

**28.03.20,** fra Grethe Tangen Olsen

For første gang i historien har sudanske  
myndigheter gitt Israel tillatelse til å fly over deres territorium. De håper på vaksine mot korona fra Israel, så da så.

For første gang samarbeider palestinske myndigheter med Israel. De daglige anklagene mot Israel er også lagt tilside. Bare for en måned siden kunne et samarbeid på lokalplan medføre døden for jøden; nå er det snakk om for palestinerne å berge livet sitt. Og Israel har god erfaring med hjelpearbeid. Det vet ikke minst palestinerne. Og FN er i ekstase, og gir palestinerne ros.

FN venter også på vaksinen, og regner med at Israel gjør jobben. Ja, Israel står bak og har sågar sendt over forskningsmateriell til de forsknings-stasjoner på kloden som jobber med saken.  
Så kanskje blir det et annet land som kommer først ut med et resultat. Iallefall, alle blir glad, og vil rømme huset, for nå kan vi bare bevege oss 100 meter fra hjemmet. Det blir "ferie" å gå på arbeid igjen.

**26.03.20**, fra Grethe Tangen Olsen

**Det bibelske nyttåret er idag den 26. mars.  
2. Mos. 12, 1-2.**  
-Bibelens Gud vil ha nyttåret om våren.  
-Slik var det da også helt til rabbinske autoriteter flyttet nyttåret til høsten for å få samme tid som den hedenske babylonske kalenderen.   
**Hva skjedde den første dagen i året (1. aviv om våren):**  
-Noa kunne gå ut av arken.  
-Tabernaklet i ørkenen ble satt opp.  
-Kong Hezekia begynte å reparere Salomons tempel.  
-Esra begynte reisen fra Babylon til Jerusalem.  
-Hamas begynte å kaste lot (Purim) for å finne datoen for jødenes utryddelse.   
**Profetisk forståelse:**  
-Det bibelske år er både religiøst og sekulært, og begynner på samme dag.   
-Dagen markerer slutten av straffen for planeten.  
-Det utropes et etablert Tabernakel - veien til Elohim er åpen.  
-Det feires med blåsing i trompet - forbedernes vei til Gud er åpen.  
-Dagen er inngangen til Israels nasjonale kallelse.   
-Det jødiske folks restaurering begynte med Ezras tilbakereise.  
-Hamas demoniske nedtelling: forløsningen kommer.   
*Kilde: Israel Today. Jesus kommer til å flytte nyttåret tilbake til 1. aviv når Han kommer, hvis det ikke har blitt gjort før. Hilsen Grethe*

**25.03.20,** fra Grethe Tangen Olsen

Hvordan begynte virusplagen i Israel?  
Den første positive diagnosen kom fra Betlehem, og spredde seg over hele det palestinske området. Israel hjalp PA (Mahmoud Abbas) til å "lukke" Betlehem, og senere lukket de overgangene mellom Israel og PA-områdene.   
  
I Gaza er flere personer døde; området er lite med nesten 2 millioner mennesker. Det er en farlig situasjon. Hamas har ikke noen beredskap for sin befolkning, så Israel må lære dem opp og hjelpe dem med utstyr. Likevel finner de på å sende ballonger med fyrverkeri over grensen til Israel i håp om å få brent ned jordbruks-markene som skal gi mat til folk. De truer også med å sende infiserte folk over grensen til Israel.   
  
Nå må politisk ledelse i normale land kreve at Hamas kutter ut sine onde gjerninger. Deres ondskap kan koste mange mennesker livet.   
*kilde: The Jerusalem Post, Israel Today, samt privat kjennskap til bevegelser av militær aktivitet i Israel.*

**24.03.20**, fra Grethe Tangen Olsen

"United with Israel" er en stor israel-organisasjon (USA) med 1 million tilhengere, de fleste fra USA.

Det kommer frem i sendingen at Iran misbruker de humanitære pengene til befolkningen, der  
presteskapet selger dyrt på svartebørs nødvendig medisinsk hjelp som skal deles ut til folket. Fortjenesten tar de i egen lomme.   
  
I Israel har regjeringen sagt at hvis det blir verre med denne epidemien, så skal IDF forsvaret) ta over. Den bestemmelse kan gjøres i en krisesituasjon. Israel henter hjem israelske statsborgere fra alle land.  
  
Mens: Hamas i Gaza bruker fremdeles tid og krefter på å sende ballonger med ild over til Israel, for å brenne opp avlingene der. I forgårs var det hett ved grensen, ikke langt herfra. Vi  
oppdaget det først ved den økende flyaktiviteten.   
Hamas bruker heller ikke mye energi på å hindre virusaktiviteten. De har blant annet åpne moskeer.

**23.03.20**Caroline Glick, Jerusalem Post:  
"Iran kan angripe Israel som et resultat av de økende antall korona-smittede blant iranerne. Presteskapet tror at deres messias, Madhi kommer ved endens tid. For å påskynde hans ankomst, kan de trenge å starte "Harmageddon". Mahdi kommer under trengselstider. Nå graver Iran flere og flere massegraver for korona-ofre."  
  
Vestens befolkning har vanskelig for å forstå at andre folkeslag - med andre religioner - kan tenke annerledes enn det vi gjør. Israel håpet på et pusterom fra presteskapet i Iran, som finansierer så og si all terrorisme på kloden. Forrige fredag, 22. mars hadde Iran nyttår, Nowruz, og Israel sendte en hyggelig nyttårshilsen til folket om vennskap og fred.

*kilde: VISION for ISRAEL*

**22.03.20**

Israel er nå arbeidsløsheten på 16,5 %.  
Den var ved korona-utbruddet på 4 %.   
I Israel er nå 1.071 personer virus-positive, og 20 er kritisk syke.

*kilde: The Jerusalem Post*

Israel hjelper Italia:  
4.825 personer i Italia er døde av viruset,  
5.000 har blitt smittet bare det siste døgnet, nå tilsammen 53.000. Den israelske legen Guy Peleg som hjelper ved sykehuset i Parma i Italia forteller at syke personer over 60 år ikke får hjelp av pustemaskiner, da disse skal brukes til yngre. Israel sender nå flere tusen pustemaskiner til Italia.  
Pårørende til de døde har det vanskelig, da fare for smitte setter fysiske grenser, og begravelser skjer ved at kistene kjøres direkte til krematoriet.

**21.03.20**

Både Israel og andre land skylder på China  
for denne ulykken. De visste om det allerede i høst, men ville ikke "tape ansikt" da de hadde sagt at alt var i orden. Den nære forbindelsen mellom China og Iran gjorde at sistnevnte har fått så mange døde. De har ikke beredskap for slike situasjoner.  
  
Det har heller ikke Jordan og Egypt, som ikke vil ut med hvordan stoda er hos dem. Men en israelsk kilde sier at de kan se fra lufta tillaging av fellesgraver på Jordans side. Jordan er spesiell tett ved Israel, da kontakten med Jordan og palestina-araberne på Vestbredden er stor. Israel har nå tett grense til de arabiske landsbyene i Judea og Samaria, det vi si at bare nødvendig personell får komme til og fra over grensen.

**20.03.20**

Israel hjelper Hamas med korona-viruset.  
Hamas i Gaza har ikke utviklet noe system for sivilbefolkningen i en krisesituasjon. Israel sender inn til dem utstyr til test, og munnbind. Pluss undervise om hvordan de skal kunne forholde seg for å hindre smitte. Hamas har vært opptatt av å lage dødelige våpen som har blitt sendt over sivilbefolkningen i Israel.  
  
På Vestbredden (Judea og Samaria) er situasjonen omtrent den samme, men noe bedre da Israel med en gang korona oppstod, sendte hjelp. PLO bruker nå samme metode som Israel for å beskytte innbyggerne, og klager ikke på Israel.  
Egypt og Jordan er i faresonen da de ikke vil innrømme at de har korona-infiserte personer i landet. En fremtredende lege i Jordan sa til israelsk presse at han var bekymret.